Чрез Председателя на ОС-Бургас
                                                                                        До Кмета на Община Бургас



Питане
от
Георги Дракалиев – общински съветник


Относно: Чистотата на атмосферния въздух на територията на община Бургас



[bookmark: _GoBack]Уважаеми г-н Кмете,

          Според анализ, изготвен от общинската администрация, 49.69%  от замърсяването на въздуха в община Бургас се дължи на битовото отопление, 25.17% на пътния трафик, а 25,14% на промишлеността и строителството. Тези данни вероятно се отнасят за зимния отоплителен сезон, което означава, че не така стоят нещата през останалите месеци на годината. 
           Така не става ясно дали изнесените данни не са просто една снимка на състоянието на въздуха към даден момент или са резултат, получен на годишна база. Същевременно на дежурните телефони нееднократно постъпват сигнали от наши съграждани, касаещи качеството на въздуха, който дишаме.
             Тъй като неговата чистота е пряко свързана с живота и здравето ни и този проблем е от изключително значение и обществен интерес, а също и на основание чл.72 и чл.73 от Правилника за организацията и дейността на Общинския съвет и взаимодействието му с общинската администрация на Община Бургас, бих желал да получа писмен отговор на следните въпроси: 

1. Какви са дяловете на основните фактори за замърсяване на въздуха през зимния отоплителен сезон и през останалите месеци от годината?
2. Има ли жилищни квартали и комплекси, в които се наблюдава по-голямо замърсяване от средното за общината?
3. Кaкви мерки за подобряване на качеството на атмосферния въздух смята да предприеме общинската администрация ? 

   

С уважение:



12.04.2018 г.                                                                          Г. Дракалиев
